Daily View – P.M. – บล.กสิกรไทย
Daily View - P.M. - บล.กสิกรไทย ประจำวันที่ 26 ม.ค.60
26 ม.ค. 2560

Daily View – P.M. – บล.กสิกรไทย
 
Tactical Move 
         
เดินเกมกลยุทธ์บ่าย         
SET Index ปรับขึ้น 11.99 จุด (+0.76%) ปิดภาคเช้าที่ 1,596.28 จุด ด้วยมูลค่าการซื้อขาย 33,978.76 ลบ.
Most Positive Impact: PTT (2.32 จุด), CPALL (2.28 จุด), AOT (1.74 จุด)
Most Negative Impact: DTAC (-0.24 จุด), CPF (-0.20 จุด), BAY (-0.19 จุด)
         
แนวโน้มตลาดบ่าย 
SET Index เปิดกระโดดกว่า 12 จุด ตามตลาดโลกหลังจากที่ตลาดสหรัฐปิดบวกวานนี้กว่า113 จุด แตะระดับ 20,000 เป็นครั้งแรกในประวัติการณ์ สำหรับ SET เช้านี้ได้ขึ้นไปแตะระดับ 1,600 จุด เป็นครั้งแรกในรอบสองปี ก่อนลดช่วงบวกและลงมาปิดแถว 1,596 จุด และมีปริมาณการซื้อขายค่อนข้างหนากว่า 3.3 หมื่นลบ. สูงกว่าค่าเฉลี่ยนับตั้งแต่ต้นปีที่ 2.7 หมืนลบ. โดยจะเห็นได้ว่าหุ้นที่มีแรงซื้อเข้ามานั้นจะเป็นหุ้นกลุ่ม Large-cap ทั้งกลุ่มพลังงาน PTTP TTEP กลุ่มค้าปลีกCPALL กลุ่มขนส่ง AOT กลุ่มธนาคาร SCB กลุ่ม ICT TRUE ADVANC การที่ตลาดถูกหนุนด้วยหุ้นใหญ่ ทำให้ภาพรวมดูค่อนข้างแข็งแกร่ง 
KS Research ประมาณการกลุ่มหุ้นที่น่าจะมีผลประกอบการในงวด 4Q59 และปี 2559 ที่ขยายตัวโดดเด่น และมี Upside ให้สามารถเลือกลงทุนเก็งกำไรในช่วงสั้นในเบื้องต้น โดยมีกลุ่มค้าปลีก BIG, MEGA, BEAUTY, HMPO, GLOBAL, IGC, BJC, CPN, CPALL รับเหมา TTCL, ITD, CK กลุ่มอาหาร TKN กลุ่มวัสดุก่อสร้าง SCCC, SCC กลุ่มโรงพยาบาล BDMS, BH, CHG, RJH กลุ่ม อสังหาฯ AP, SPALI กลุ่มพลังงาน PTT, BANPU ซึ่งในสองวันที่ผ่านมา PTT ปรับขึ้นว่า 7.5%
ภาพของการปรับเพิ่มขึ้นของกลุ่มหุ้น Big Cap สวนทางกับการปรับลดลงของกลุ่ม Mid &amp; Small Cap สะท้อนว่าเม็ดเงินลงทุนในตลาดมีจำกัดและกำลังไปกระจุกอยู่ในกลุ่มหุ้นใหญ่ (ตลาดไม่มี New Money เข้าเติม ซึ่งจะเห็นได้จากการชะลอตัวและขายสุทธิมา 8-9 วันจาก 10 วันที่ผ่านมาของนักลงทุนต่างประเทศ) มองว่ากลุ่มหุ้นที่เม็ดเงินจะสลับมาลงทุนในระยะถัดไป จะยังคงเป็นกลุ่ม Big Cap ใน SET50 ที่ยัง Laggard (ขึ้นน้อยกว่าตลาดใน 3 วันที่ผ่านมา) มี Upside เกิน 10% และมีแนวโน้มผลประกอบการงวด 4Q59 และปี 2559 จะออกมาโดดเด่น เช่น BANPU GLOBAL CPN BH BDMS ROBINS CPALL รวมไปถึง PTTEP แม้ผลประกอบการจะถูกกระทบจากรายการพิเศษ แต่คาดว่าไม่ช้าจะขึ้นตาม PTT
กลยุทธ์การลงทุน ยังคงแบ่งเป็นระยะสั้นเน้นกลุ่มหุ้น Large Cap ที่คาดว่าจะรายงานงบ ออกมาดี BANPU PTT และ Large Cap ที่ยัง Laggard มาก PTTEP ส่วนในระยะกลางเรามองว่าควรรอสะสมหุ้นขนาด Mid &amp; Small เพื่อเก็งกำไรการประกาศงบในช่วงกลางเดือน ก.พ. ยังคงเลือก BIG MEGA CHG เป็น Top Pick 
หุ้นแนะนำ: PTT BIG MEGA CHG
หุ้นเก็งกำไรระยะสั้น: SCN หลังจากที่แนะนำซื้อไปในวันพุธ ยังคงให้ถือต่อเพื่อเป้าหมายทำกำไรที่ 10 บาทตัดขาดทุน 8.80 บาท  
         
Alternative Trading: 
SET50 Futures: S50H17 ปิดทำกำไรที่เป้าหมาย 988 จุด สำหรับวันนี้พักการลงทุน รอดูการเคลื่อนไหว 985-997 จุด    